Here is a page extracted from Wikipedia that may contain CSS, HTML, and a lot of unformatted text.

Title: لويس التاسع
Content: لويس التاسع Louis IX ( اتولد فى پويسى، فرنسا، 25 ابريل 1214 - اتوفى فى تونس، 25 اغسطس 1270 ). ملك فرنسا من سنه 1226 تحت وصاية امه أسبانية الاب  بلانكا دو كاستيا Blanca de Castilla. ابن الملك لويس التامن. حارب انجلترا و الالبيجنسيين و انتصر عليهم. قاد الحمله الصليبيه السابعه على مصر ( 1247 - 1250 ) لكن اتغلب و وقع فى الاسر فى فارسكور. دفع فديه للمصريين، و راح على عكا مع مراته " مرجريت دو بروفنس " Marguerite of Provence و ابنه اللى اتولد فى دمياط و اتسمى چين تريستان Jean Tristan ( يعنى چين الحزن ) إكمنه إتولد و أبوه فى الاسر.

لويس التاسع قاد الحمله الصليبيه التامنه (1270) و نزل فى تونس عشان يعملها قاعده للهجوم على مصر لكن اتوفى هوه و ابنه جان تريستان هناك بالطاعون فى قرطاجه.

سانت لويس 
اشتهر لويس التاسع بالورع و التقشف و الإيمان الكبير. حوله بابا الكاتوليك بونيفيس التامن Boniface VIII لقديس سنه 1297 بعد وفاته، فأتعرف بإسم سانت لويس ( القديس لويس ) و اتسمت كذا مدينه بالاسم ده زى سانت لويس St. Louis فى امريكا.

المؤرخ الفرنساوى چين دو چوانفيل Jean de Joinville ، اللى كان مقرب من لويس و اشترك فى الحمله الصليبيه السابعه على مصر ، كتب قصة حياته فى كتابه اللى اتعرف باسم " حياة القديس لويس " Histoire de Saint Louis.

فهرس وملحوظات 

ملوك فرنسا
قديسين مسيحيين
قديسين فرنساويين
صليبيين
قواد صليبيين
مسيحيه
كاتوليكيه
مواليد 1214
وفيات 1270